Ka va inang ve. Kei pawh ka piantirha ka nu hming ...

Ka va inang ve. Kei pawh ka piantirha ka nu hming min phuah chu David Vanlalmalsawmdawngliana a ni a, tet lai chuan ka hming an ziah dawn hian sei an ti thei hle. Phairamahte school kan han lut ve dawn a, surname alo tul si a, ka pa'n, "Mmi pawhin an pate hming an chhawm a nih hi," a ti a, surname atan a hming Thangliana min hman tir ta a. Ka pianpui hming han tihbo thak kha kan duh chiah lo a, kan kai tawia, Malsawma tihna turin middle name atan M kan dah ta a, tichuan David M. Thangliana ka lo ni ta a ni.

Ni e, hming kan put ang anga awm tur kan ni lo zawk mah mah. A chhan chu kan hming phuah a nih chhan hi thil thleng tawh te emaw, Pathiana an lawm em vanga nu leh pa, pi leh pute'n min phuah sak a ni a, kan future tur atan tu hming mah hi tuma'n an phuah lo in ka ring. Ka fate leh ka tute hming ka phuah ho pawh hi an future a an hming anga an awm na tur lam hawi zawnga phuah ka ni lo.

Chutihlai erawh chuan hming inmil taka nun kalchho hi chu an awm ve a, pastor zingah Lalpiangthara tih pawh an awm a ni law'm ni? (Lalpiangthara tih hi misual tak an ni hlauh ang tih chu a hlauhawm khawp mai!)